als_Latn dik_Latn ron_Latn
TIRANE-Kryetari i Kuvendit Ilir Meta në takimin që zhvilloi me një delegacion të Bundestagut gjerman, i kryesuar nga Joannes Sell (Grupi Parlamentar CDU) u shpreh se Shqipëria mbështetet tek Gjermania, jo thjesht për integrimin tonë në BE por për arritjen e standardeve evropiane në Shqipëri.
Duke i vlerësuar si shumë të mira marrëdhëniet mes dy vendeve, Meta shprehu dëshirën për intensifikimin e mëtejshëm të marrëdhënieve e nxitjen e bashkëpunimit mes Kuvendit të Shqipërisë dhe Bundestagut gjerman dhe theksoi se dhe grupi parlamentar i miqësisë Shqipëri-Gjermani do të kontribuojë në këtë drejtim.
Përfaqësuesit e Bundestagut gjerman falënderuan Kryetarin e Kuvendit për mundësinë e këtij takimi dhe u shprehen se marrëdhëniet e shkëmbimet mes parlamentarëve janë shumë të rëndësishme pasi parlamentarët janë në kontakt të vazhdueshëm me zgjedhësit e tyre, për rrjedhojë rritja e kontakteve mes parlamentarëve sjell rritjen e kontakteve mes popujve. Biseda u ndal dhe në ecurinë e reformave në vend dhe rëndësinë e konsensusit për avancimin e tyre.
als_Latn als_Latn als_Latn